**ΕΝΟΤΗΤΑ 11**

**ΜΕΡΗ ΤΟΥ ΣΩΜΑΤΟΣ**

**ΜΑΘΗΜΑ 1**

**Βασικά Περιεχόμενα του ΣΜ:**

|  |
| --- |
| **Επίπεδο:** Προδημοτική**Ενότητα:** Μέρη του σώματος**Διάρκεια:** 2 ώρες |
| **Επιδιώξεις-Σκεπτικό-Σκοπός:** Δείκτες επιτυχίας:* Να αναγνωρίζουν τη γραπτή µορφή του ονόµατός τους.
* Να κατανοούν το βασικό λεξιλόγιο που έχουν διδαχθεί.
* Να απαντούν µονολεκτικά ή µε µικρές αυτοματοποιημένες φράσεις σε απλές ερωτήσεις για γνωστά θέµατα (π.χ. όνοµα, χρώµατα, αριθµοί, ζώα κτλ.)

Δείκτες επάρκειας: * Μέρη του σώματος (τα χέρια, το κεφάλι, τα πόδια, τα μάτια, τα αυτιά, το στόμα, η μύτη)
* Τι είναι; Είναι.....; Ναι/Όχι.

Επαναφερόμενη γλώσσα:* Γλώσσα τάξης
 |
| **Εισαγωγή (10’ διάρκεια):**Επαναφορά των ρουτινών της τάξης:- Χαιρετισμοί (Καλησπέρα), Τι κάνετε;**Τραγούδι:***«Ήρθα πάλι στο σχολείο,* *ήρθα πάλι στο σχολείο το ελληνικό παιδιά.**Ήρθα πάλι στο σχολείο, για να παίξω* *και να μάθω να μιλάω ελληνικά».*- Τι μέρα είναι σήμερα; - Ρουτίνα παρουσιολογίου | **Διδακτικά μέσα και υλικά:****Οργάνωση τάξης-παιδιών:**-Παρουσιολόγιο-Εποπτικό υλικό εισαγωγής του μαθήματοςΚάθονται κυκλικά στην ολομέλεια. | **Αξιολόγηση (Συντρέχουσα & Τελική)** | **Γλώσσα**Ε[[1]](#footnote-1) |
| **Αφόρμηση - Προσανατολισμός - Πρόκληση ενδιαφέροντος και περιέργειας (15’ διάρκεια):** Η/Ο εκπαιδευτικός τραγουδά στα παιδιά το τραγούδι «Κεφάλι, ώμοι, γόνατα, πόδια» με τη συνοδεία μουσικής. Την πρώτη φορά καλεί τους μαθητές να ακούσουν το τραγούδι. Τις επόμενες φορές επαναλαμβάνουν το τραγούδι με την/τον εκπαιδευτικό, παράλληλα με τη μουσική, κάνοντας τις ανάλογες κινήσεις. | * Τραγούδι (βλ. τραγούδια) με μουσική

<https://www.youtube.com/watch?v=lwJNb9MRrwo> Οι μαθητές κάθονται κυκλικά και εργάζονται στην ολομέλεια. |  Η/Ο εκπαιδευτικός ελέγχει εάν οι μαθητές μπορούν να προφέρουν σωστά το νέο λεξιλόγιο. | Ε |
| **Δραστηριότητα 1 (10’ λεπτά):**Η/Ο εκπαιδευτικός τοποθετεί όλες τις καρτέλες με τα μέρη του σώματος που θα μάθουν στον πίνακα. Κάθε φορά λέει τη λέξη και τα παιδιά την επαναλαμβάνουν. Στη συνέχεια αφαιρεί μια-μια τις καρτέλες κι οι μαθητές καλούνται να αναφέρουν ποιο μέρος του σώματος εξαφανίζεται.  | * Κάρτες με τα μέρη του σώματος

Οι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός ελέγχει εάν οι μαθητές μπορούν να αναφέρουν το λεξιλόγιο που απεικονίζεται, κάθε φορά, στην καρτέλα και αν το προφέρουν σωστά. | Ε |
| **Δραστηριότητα 2 (10’ λεπτά):**Τα παιδιά χωρίζονται σε ζευγάρια και παίρνουν έναν φάκελο που έχει μέσα καρτελίτσες με τα μέρη του σώματος. Ο ένας μαθητής ρωτάει «Τι είναι;» δείχνοντας μία από τις κάρτες του φακέλου κι ο άλλος απαντάει «Είναι …..». Μετά αλλάζουν ρόλους. | -Φάκελοι που περιέχουν κάρτες με τα μέρη του σώματος (έναν για κάθε ζευγάρι)Οι μαθητές εργάζονται σε ζευγάρια. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά ποιο μέρος του σώματος είναι κι αν το προφέρουν σωστά. | Ε |
| **Δραστηριότητα 3 (15’ λεπτά):**Στη δραστηριότητα αυτή η/ο εκπαιδευτικός καλεί τους μαθητές να παίξουν το παιχνίδι «Καθρέφτης». Στο παιχνίδι αυτό η/ο εκπαιδευτικός λέει τα μέρη του σώματος από το βασικό λεξιλόγιο δείχνοντας παράλληλα την εικόνα τους ( ή δείχνοντας με το σώμα της/του), και οι μαθητές στη συνέχεια θα πρέπει να επαναλάβουν τη λέξη με τον ίδιο τρόπο και κινήσεις/ύφος που χρησιμοποιεί η/ο εκπαιδευτικός. Ακολούθως, καλούνται οι μαθητές να επαναλάβουν το παιχνίδι σε ζευγάρια.  | * Κάρτες με τα μέρη του σώματος

Η δραστηριότητα αυτή αρχικά, γίνεται στην ολομέλεια και στη συνέχεια σε ζευγάρια. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά ποιο μέρος του σώματος είναι και αν το προφέρουν σωστά. | Ε |
| **Δραστηριότητα 4 (10’ λεπτά):**Η/ο εκπαιδευτικός τοποθετεί τις καρτέλες με τα μέρη του σώματος σε διάφορα μέρη της αίθουσας. Οι μαθητές κινούνται με διάφορους τρόπους στον χώρο. Η/ο εκπαιδευτικός λέει τα μέρη του σώματος και κάθε μαθητής θα πρέπει να βρει και να ακουμπήσει την αντίστοιχη καρτέλα. | * Κάρτες με τα μέρη του σώματος

Οι μαθητές κινούνται στον χώρο. | Η/Ο εκπαιδευτικός αξιολογεί εάν οι μαθητές αναγνωρίζουν ηχητικά το νέο λεξιλόγιο. | Ε |
| **Δραστηριότητα 5 (10’ λεπτά):****Παραμύθι τώρα θα αρχινίσει ο καθένας λοιπόν ας σιωπήσει κι’ αρχινά μια φορά κι ένα καιρό…**Ιστορία: Ο ΠΑΚΙ ΤΟ ΑΡΚΟΥΔΑΚΙ ΣΤΟΝ ΓΙΑΤΡΟ Διαβάζουμε την ιστορία με ύφος και τοποθετούμε τις εικόνες στην πινακίδα. Κάθε φορά η/ο εκπαιδευτικός επαναλαμβάνει το κομμάτι της ιστορίας δείχνοντας την εικόνα. | * Παραμύθι «Ο Πάκι στον γιατρό»
* Κάρτες με εικόνες από την ιστορία

Οι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά ποιο μέρος του σώματος αναφέρεται. | Ε |
| **Δραστηριότητα 6 (15’ λεπτά):**Η/Ο εκπαιδευτικός ξαναδείχνει τη σειρά της ιστορίας με τις εικόνες. Στη συνέχεια επαναλαμβάνει την ιστορία και ζητάει από τα παιδιά να δείχνουν το μέρος του σώματος που αναφέρεται στο δικό τους σώμα, ονομάζοντας το. Τέλος η/ο εκπαιδευτικός ανακατεύει τις εικόνες και ζητάει από τα παιδιά να θυμηθούν τη σειρά και να τις βάλουν στη σωστή θέση. | * Κάρτες με εικόνες από την ιστορία

Οι μαθητές είναι σε κύκλο και εργάζονται στην ολομέλεια. | Η/Ο εκπαιδευτικός ελέγχει εάν οι μαθητές μπορούν να αναγνωρίζουν ηχητικά ποιο μέρος του σώματος αναφέρεται. | Ε |
| **Δραστηριότητα 7 (5’ λεπτά):**Η/Ο εκπαιδευτικός χτυπάει το ντέφι ή βάζει μουσική και τα παιδιά κινούνται/χορεύουν στον χώρο. Όταν σταματήσει η μουσική μένουν ακίνητα κι ακούνε. Η/Ο εκπαιδευτικός τους λέει να ακουμπήσουν ένα μέρος του σώματος τους από το λεξιλόγιο (π.χ. μύτη). Στη συνέχεια επαναλαμβάνουν όλοι μαζί τη λέξη. | * Μουσική ή ντέφι

Οι μαθητές κινούνται στον χώρο. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά το νέο λεξιλόγιο. |  |
| **Ολοκλήρωση –Αναστοχασμός-Κλείσιμο (20’):** Η/Ο εκπαιδευτικός δίνει σε κάθε μαθητή από ένα φύλλο εργασίας στο οποίο υπάρχει μια εικόνα με τον Πάκι για χρωμάτισμα και επίδεσμοι που ταιριάζουν για το κεφάλι, το πόδι και το χέρι. Τα παιδιά χρωματίζουν τον Πάκι και του κολλούν τον επίδεσμο εκεί που πρέπει. Τον κόβουν γύρω - γύρω και τον στερεώνουν πάνω σε καλαμάκι.***Παραλλαγή δραστηριότητας:*** Χρωματίζουν τον Πάκι και τον κόβουν σε κομμάτια ώστε να φτιάξουν παζλ.-Ρουτίνα αποχαιρετισμού | - φύλλα εργασίας (ένα για κάθε μαθητή)- χρωματιστά μολύβια, ψαλίδια, ματάκια, καλαμάκια.Οι μαθητές εργάζονται ατομικά.Η ρουτίνα κλεισίματος ακολουθεί τον ρυθμό του ακόλουθου τραγουδιού:<https://www.youtube.com/watch?v=iwwtUU47NrE>Οι μαθητές κάθονται στην ολομέλεια. | Η/Ο εκπαιδευτικός περιφέρεται μεταξύ των μαθητών και μέσα από ερωτήσεις αξιολογεί εάν επιτεύχθηκαν οι στόχοι του μαθήματος. | Ε |

\*Με κόκκινο σημειώνονται οι δραστηριότητες οι οποίες πρέπει απαραίτητα να γίνουν για να υλοποιηθούν οι στόχοι του μαθήματος.

1. Η γλώσσα που χρησιμοποιείται στην τάξη εξαρτάται από το επίπεδο των μαθητών [↑](#footnote-ref-1)